Sotsiaalkindlustusameti ja Tõrva Vallavalitsuse vahel

29.12.2022 sõlmitud koostööleping nr 2-9/54421-1

lisa 1

Koostöölepingu muutmine nr 2-9/54421-2

**Sotsiaalkindlustusamet**, registrikood 70001975, asukoht Paldiski mnt 80, 15092 Tallinn, (edaspidi SKA), mida esindab põhimääruse alusel peadirektor Maret Maripuu

ja

**Tõrva Vallavalitsus**, registrikood 77000418, asukoht Kevade tn 1, Tõrva linn, Tõrva vald, 68605 Valgamaa (edaspidi täitja), mida esindab põhimääruse alusel vallavanem Helen Elias,

edaspidi koos pooled, sõlmisid käesoleva kokkuleppe alljärgnevas:

Konkursi „Isikukeskse erihoolekande teenusmudeli rakendamine kohalikus omavalitsuses 2023-2024“ tulemusena on SKA ja täitja sõlminud koostöölepingu nr 2-9/54421-1 (edaspidi leping). Lepingu eesmärgiks on katsetada SKA ja kohalike omavalitsuste koostöös uue isikukeskse komponendipõhise erihoolekande teenusmudeli rakendatavust omavalitsustes.

Vastavalt lepingu punktile 4.1 tasub SKA täitjale vastavalt teenuskohtade arvule ja reaalselt osutatud teenuskomponentidele:

4.1.1. teenusmudeli koordineerimise tasu, lähtudes kaasatud abivajajate arvust. Teenuse I etapil on aluseks abivajajate prognoos, II etapil on aluseks tegelikult kaasatud abivajajate arv ehk vahehindamise tulemus;

4.1.2. kaasatud abivajajatele reaalselt osutatud teenuskomponentide maksumuse.

Lepingu punkti 4.2 kohaselt on lepingu maksimaalseks rahaliseks mahuks **344 484 eurot** (summa koos maksude ja maksetega, nende lisandumisel). Tõrva Vallavalitsus prognoosis 01.01.2023 teenusmudeli piloteerimisega alustades, et teenust osutatakse 30 abivajavale isikule (lepingu punkt 2.4).

Vastavalt SKA ja täitja vahel sõlmitud lepingule ning „Teenusmudeli katsetamise kirjeldus“ p 2.3. viis SKA 30.04.2023 seisuga läbi vahehindamise, mille tulemusel oli Tõrva Vallavalitsuse tegelik kaasatud abivajajate arv 25. SKA teavitas täitjat 19.05.2023 (deltas nr 2-9/19533-1) vahehindamise tulemusel vähendatavatest teenuskohtade arvust 30-lt 25-le ja teenusmudeli koordineerimise tasu vähenemisest vastavalt 1375,50 eurolt 1146,25 eurole.

Lepingu punkti 2.4 kohaselt võib teenusel olevate isikute arvu muuta vahehindamise alusel ning teenusel olevate isikute arvu muutmise kohta sõlmivad pooled lepingu lisa. Lepingu lisa sõlmimise pädevus on SKA peadirektoril. Lepingu punkti 9.2. alusel võivad pooled lepingut muuta juhul, kui objektiivsetest asjaoludest selgub, et muudatuste tegemine on vajalik teenuse eduka osutamise tagamiseks.

Vahehindamist arvestades on täitja ajavahemikus 01.01.-30.04.2023 teenuskohtade arv 30 ning alates 01.05.2023 teenuskohtade arv 25.

Lähtudes eeltoodust ning kooskõlas lepingu punktidega 2.4 ja 9.2 leppisid pooled kokku:

1. Muuta lepingu punkti 2.4 esimest lauset ja sõnastada see järgmiselt:

„Täitjale eraldati 01.01.-30.04.2023 perioodiks abivajavatele isikutele abi korraldamiseks 30 (kolmkümmend) teenuskohta, sh on 0 (null) majutuses teenuskohta ja alates 01.05.2023 on eraldatud abivajavatele isikutele abi korraldamiseks **25** (kakskümmend viis) teenuskohta, sh on **0** (null) majutuses teenuskohta.“.

1. Muuta lepingu punkti 4.2 ja sõnastada see järgmiselt:

„4.2. Lepingu maksimaalseks rahaliseks mahuks on **296 639** eurot (summa koos maksude ja maksetega, nende lisandumisel).“.

1. Teenusmudeli koordineerimistasu ajavahemikus 01.01.-30.04.2023 on 1375,50 eurot kuus ja alates 01.05.2023 on 1146,25 eurot kuus.
2. Teisi lepingu tingimusi ei muudeta.
3. Kokkulepet rakendatakse alates 01.05.2023.
4. Kokkulepe on allkirjastatud digitaalselt.

Sotsiaalkindlustusamet Tõrva Vallavalitsus

(allkirjastatud digitaalselt) (allkirjastatud digitaalselt)

Maret Maripuu Helen Elias

peadirektor vallavanem